《挽方中立同舍》
宋代·何梦桂

回首炉亭梦已非，英雄老尽壮心违。钧天云散苍龙堕，华表风心白鹤归。

往事悠悠川水逝，故人落落曙星稀。乐天无子留孙在，多少龙门客泪挥。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。